Tað gekst tó sera væl hjá Dánjal á Krákusteini og Petur Sigurð Johannesen, sum báðir vunnu medalju í kappingini. Dánjal á Krákusteini stríddist seg heilt fram til finaluna, har hann tapti móti einum pólendingi, sum býr í Íslandi, og sostatt hevði Dánjal tryggjað sær eina silvurmedalju. Petur Sigurð tapti eitt sindur fyrr í kappingini, men hann megnaði at stríða seg fram til at vinna bronsu í sínum vektbólki. Sera flott klárað, tí RIG er ein rímuliga hørð kapping við altjóða luttøku. Úr Føroyum fara 17 luttakarar, harav tveir venjarar fara at luttaka í kappingini fyri veteranar, meðan hini 15 luttaka í kappingunum fyri børn og unglingar. Hetta er ein stark kapping, men hink árini hevur tað sum oftast eydnast onkrum av føroysku leikarunum at koma heim aftur við heiðursmerkjum, og tað vóna vit sjálvandi aftur í ár. Á myndini eru sitandi frá vinstru: Bjarni K. Ólavsson, Evald Simonsen, Willam Rognsøy, Boas Høgnesen, Fríði Carlson, Dánjal K. Ólavsson. Standandi frá vinstru; Malaki Vang Niclasen, Gunnar Magnussen, Karsten Justesen, Dánjal á Krákusteini, Ragnar Kruse, Petur Sigurð Johannesen (venjari). Á myndini mangla; Petur Sigurð á Túgvu, Brandur á Túgvu og Torkil Jógvansson.